CELEX: E2004G0001
Language: fi
Date: 2004-02-05 00:00:00
Title: 2004/1/: EFTA-valtioiden pysyvän Komitean päätös N:o 1/2004/PK, tehty 5 päivänä helmikuuta 2004 , ETA:n ja Norjan rahoitusjärjestelmäviraston perustamisesta

30.11.2006   
            
            
               FI
            
            
               Euroopan unionin virallinen lehti
            
            
               L 332/34
            
         EFTA-VALTIOIDEN PYSYVÄN KOMITEAN PÄÄTÖS
   
   N:o 1/2004/PK,
   tehty 5 päivänä helmikuuta 2004,
   ETA:n ja Norjan rahoitusjärjestelmäviraston perustamisesta
   EFTA-VALTIOIDEN PYSYVÄ KOMITEA, joka
   ottaa huomioon Euroopan talousalueesta tehdyn sopimuksen, jäljempänä ”ETA-sopimus”, sellaisena kuin se on mukautettuna Euroopan talousalueesta tehdyn sopimuksen mukauttamisesta tehdyllä pöytäkirjalla,
   ottaa huomioon sopimuksen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumisesta Euroopan talousalueeseen, jäljempänä ”ETA:n laajentumissopimus”,
   ottaa huomioon ETA:n laajentumissopimuksella ETA-sopimukseen sisällytetyn ETA:n rahoitusjärjestelmää koskevan pöytäkirjan 38a,
   ottaa huomioon Norjan kuningaskunnan ja Euroopan yhteisön sopimuksen Norjan rahoitusjärjestelmästä vuosiksi 2004–2009,
   ottaa huomioon ETA:n rahoitusjärjestelmän välivaiheen komitean perustamisesta 4 päivänä joulukuuta 2003 tehdyn EFTA-valtioiden pysyvän komitean päätöksen N:o 4/2003/PK,
   ON PÄÄTTÄNYT SEURAAVAA:
   1 artikla
   1.   Perustetaan virasto ETA:n rahoitusjärjestelmää 2004–2009 ja Norjan rahoitusjärjestelmää varten.
   2.   Virasto avustaa ETA:n rahoitusjärjestelmän ja Norjan rahoitusjärjestelmän hallinnoinnissa.
   3.   Virasto avustaa myös ETA:n rahoitusjärjestelmän 1999–2003 ja rahoitusjärjestelmän 1994–1998 hallinnoinnissa.
   4.   Rahoitusvälineestä nykyisin vastaava EFTA-sihteeristön yksikkö liitetään uuteen virastoon. ETA:n rahoitusjärjestelmään liittyvissä kysymyksissä virasto raportoi ETA:n rahoitusjärjestelmän välivaiheen komitealle siihen asti, kun ETA:n laajentumissopimus tulee voimaan, ja sen jälkeen uudelle ETA:n rahoitusjärjestelmäkomitealle.
   5.   Norjan rahoitusjärjestelmään liittyvissä kysymyksissä virasto raportoi Norjan viranomaisille.
   6.   Hallinnollisesti virasto kuuluu EFTA-sihteeristöön. Virastolla on erillinen hallintobudjetti, jonka rahoitus määräytyy suhteessa asianomaisten järjestelmien kustannuksiin.
   7.   Viraston johtajan nimittää pysyvä komitea ETA:n rahoitusjärjestelmän välivaiheen komitean esityksestä.
   2 artikla
   Tämä päätös tulee voimaan välittömästi.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 5 päivänä helmikuuta 2004.
      
         
            EFTA-valtioiden pysyvän komitean puolesta
         
         
            Puheenjohtaja
         
         S.D. Prinz Nikolaus von LIECHTENSTEIN
         
         
            Pääsihteeri
         
         William ROSSIER